Iemand (wie sou sy wees?) s� daar is duisende  eintlik miljoene  vroue vandag in Afrika wat daarvoor kies om by n reeds bestaande gesin aan te sluit in vennootskap met die man en vrou of vroue wat reeds in die verhouding is. En sy sou wonder of di� moontlikheid nie ook vir wit vroue moet oop wees nie. Want sy sien elke dag vroue wat uit hulle huwelike en deur die samelewing uitgeskop is sonder die vooruitsig op nuwe verhoudings. Sy praat nie van Dawid en di� ouens se tyd toe vroue soos verbruiksgoedere aangeskaf is om die man se vrugbaarheid te bewys nie. Nee, hierdie is keuses wat deur vroue in vennootskap met mans uitgeoefen word.
Weer eens is dit nie hoe die dominees en pastore, en die pers, dit aan die mense oorvertel nie. Nee, hier het ons n vrou wat van die preekstoel af vloek, en Die Bybel s� dit mag nie.
n Ma se tienerdogter word deur die ma se broer verkrag. Die pastoor s� dit is omdat die dogter stywe klere dra. Die Bybel s� jy moet jou kind tugtig as sy nie volgens Die Bybel lewe nie. Die ma slaan derhalwe die (verkragte) meisie so erg met n sambok dat die skool haar by die polisie gaan aangee.
n Moslem-vrou word deur haar man aangerand. Drie keer het sy n miskraam as gevolg hiervan. Die Imam s� dat sy dit moet verdra om dat die Koran s� (of dit nou so is of nie) dat n man sy vrou driemaal mag slaan. Sy hoor daarin dat sy die vierde maal mag terugslaan. Toe hy haar weer aanrand, steek sy hom met n mes.
Wat my egter pla van die historiese kritici is dat jy met hulle bevindinge net mooi niks kan doen nie. Hulle maak Die Bybel so outyds dat jy dit nie meer kan gebruik nie.
Ek beskou Die Bybel egter as n vrugbare interteks en bly aktief daarby betrokke. Dis waar dat Die Bybel in kulture ontstaan het wat baie van ons sn verskil  maar dis ook waar dat Die Bybel vandag mense oor baie kulture heen met mekaar saambind. As vroue in Afrika byvoorbeeld bymekaarkom om oor hulle godsdiens te praat, ken hulle almal Die Bybel se verhale ten spyte van die verskillende nature waaruit hulle kom.
Die vraag is net, as jy moraliteit uit die godsdienste se hande vat, in wie se hande gee jy dit? Die regering sit self met sy hande in sy hare oor die morele dilemma in die land, want aan die een kant het hulle alle morele wette geskrap en probeer hulle nou terugkrabbel deur kongresse te hou oor morele regenerasie, waarby hulle nou maar weer die godsdienste betrek.
Aan die een kant word die mense wat Die Bybel letterlik wil gebruik, dom dose genoem deur akademici soos ek en Sakkie, maar die geskiedenis leer ons ook dat in gemeenskappe waar Die Bybel op die agtergrond geskuif word, soos sekere Europese lande, die Christendom aan die verdwyn is.